10/08/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 4 de agosto do 2020 da X. T. da Coruña pola que se concede a autorización admtva. previa, de construción e DUP, en concreto, da instalación de distribución eléctrica no concello de Tordoia (expte.-e.: IN407A2019/89-1)

Resolución do 4 de agosto do 2020 da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Tordoia (expediente-e.: IN407A 2019/89-1) Expediente-e.: IN407A 2019/89-1. Promotor: UFD Distribución Electricidad, S. A. Instalación: LMTS punto de fronteira Viladeabade, no lugar de Viladeabade, s/n. Concello: Tordoia. FEITOS: 1. O 2 de maio do 2019, a empresa promotora solicita a autorización administrativa previa e a autorización administrativa de construcción. O 11 de marzo do 2020, a dita empresa, solicitou a autorización de declaración de utilidade pública dunha instalación de distribución eléctrica localizada no concello de Tordoia.2. O proxecto someteuse ao trámite de información pública mediante resolución publicada nos seguintes medios: – Acordo de información pública: 16 de abril do 2020. – DOG: 7 de maio do 2020. – BOP: 24 de abril do 2020. – Xornal La Voz de Galicia: 24/04/2020. – Taboleiro de anuncios do concello: segundo certificado municipal da secretaria do Concello de Tordoia, de data 21 de xullo do 2020.3. Durante o período no que se someteu o proxecto ao trámite de información pública non se presentou ningunha alegación, reclamación ou suxestión relacionada coa documentación obxecto de publicación.4. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, o Concello de Tordoia. A día de hoxe, non consta no expediente resposta do organismo afectada/do, a saber, o concello, á solicitude nin á reiteración do condicionado solicitado.5. Os servizos técnicos da Xefatura Territorial emitiron informe favorable sobre a solicitude de autorización. CONSIDERACIÓNS LEGAIS E TÉCNICAS: 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). – Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015). – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). – Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo de 2008). – Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño de 2014). – Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro de 2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro de 1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro 2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14 de novembro de 2016). – Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de decembro de 2017). – Lei do 16 de decembro de 1954, sobre expropiación forzosa (BOE núm.351, do 17 de decembro de 1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Características técnicas: â CS. prefabricado telecontrolado 20 kV en configuración 3L e servizos auxiliares. â LMTS. a 20 kV de 2X18 m (E/S), condutor tipo RHZ1-2OL 12/20 kV 1x240 mm 2 Al coa orixe no apoio proxectado número 171-7-33/1, tipo C-14/1000-H35 con paso A/S da liña MEI-823 e remate no apoio proxectado número 171-7-33/1, tipo C-14/1000-H35 con paso A/S, logo de facer E/S no CS proxectado. â Retensado da LMTA. a 20 kV de 264 m, condutor tipo LA-30 Al co orixe no apoio número 171-7-32 existente da MEI-823 e remate no apoio número171-7-34. Novo apoio número 171-7-33/1, tipo C-14/1000-H35 na LMTA MEI-823 na derivada ao CT Vila de Abad (IN407A 2016/435-1-RALI) con 2 pasos A/S, localizado entre os apoios números 171-7-32 e 171-7-34.3. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico.4. No expediente consta un informe favorable dos servizos técnicos desta Xefatura Territorial. Consonte con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: – As declaracións de conformidade relativas ao material ou equipamento e as certificacións ou homologacións, se procede. – Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 4 de agosto do 2020. Isidoro Martínez Arca Xefe territorial da Coruña